Ei, blogipidaja ei puhka - just Tšiili pealinnas Santiagos toimub meil suvekool  Brain Clocks and Rhythms - siit viitelt saab rohkem informatsiooni selle ürituse kohta. Umbes kümme õpilast Euroopast, 20 Tšiilist ja 15 rahvusvaheliselt tunnustatud õppejõudu uurivad koos aju ja organismi erinevaid rütme ja seda, kuidas need erinevad rütmid erinevatel skaaladel (ööpäevastest rütmidest millisekundite jooksul toimuvate gammarütmideni) omavahel seotud, sarnased ja erinevad on. Õppejõud on tõesti tasemel - näiteks Wolf Singer, Charles Schröder, Ole Jensen, Matthew Wilson ja Andreas Kleinschmidt. Kava on tihe - iga päev hommikul 9.30st õhtul 18-19ni. Edasiste päevade jooksul raporteerin siia ka põnevaid arutatud sisusid, nii et kui huvi on, siis hoidke silm peal!